title: Stade Brestois New York
text: Stade Brestois New York zo ur c'hlub Mell-droad amatour e kêr New York.
  Hennezh oa bet badezet e giz-se trugarez d'e sponsor, ar c'hlub mell-droad a vicher anvet Stad Brest 29.
  
  Istor ar vell-droad vrezhonek e New York
  
  Bloavezhiadoù ar Stade Breton 
  Kalz sportoù zo bet ijinet gant an Amerikaned : Amerikan football, baseball, basketball hag all.
  
  Koulskoude, ur sport a oa da vezañ brudet e-touez an enbroidi eus Europa pe Azïa : ar vell-droad, pe soccer e-giz ma vez lavaret er Stadou-Unanet, peogwir o deus kaset anezhañ ganto : Mec'hikaned, Italianed, Bretoned, hag all.
  
  E giz-ze e voe krouet ar gevredigezh kentañ evit lakaat asambles Bretoned e New York er bloaz 1955 Bretoned en em gave er Stade Breton ma c'hellent komz brezhoneg,. c’hoari bouloù, seniñ, dañsal ha traoù a bep seurt evel pa oant er Vro.
  
  Peotramant e veze brudet ar Stade Breton a-drugarez d’e skipailh mell-droad. Hennezh oa mat a-walc'h, gant c’hoarierion a-vicher en o mesk. Gounezet en devoa ar Stade Breton kalz krogadoù, ha peder gwech e oa aet ar maout gantañ en New York State’s Cup : heñvel eo ar gib-se ouzh Coupe de France Bro-C'hal
  
  Galloudus ha pinvidik oa ar Stade Breton abalamour d’ar preti Tout Va Bien, ul lec'h brudet e New York abaoe pell ha hiziv c’hoazh. Jean-Pierre Touchard e oa ar perc'henn, un den hegarat eus ar Mor-Bihan.
  
  Finvezh ar Stade Breton ha ganedigezh Merlus de New York 
  E deroù an  e voe aozet ar skipailh gant c’hoarierion na oant ket eus Breizh pe eus Bro-C'hall : da etrebroadel e oa troet ar Stade Breton. Jean-Pierre Touchard ha Tout Va Bien o doa klasket kuitaa ar Stade Breton.
  
  Peogwir n'en doa ket c’hoant ken d'en em chalañ, e krouas e 2006 ar gevredigezh BZH New York gant Amerikaned-Bretoned yaouankoc'h eus an eil oad. E 2008 e voe sinet ur sponsorship agreement gant BZH NY hag FC Lorient, ar c'hlub mell-droad a vicher.
  
  Badezet Merlus de New York e voe ar skipailh rak gwisket evel ar Merlus de Lorient ; c’hoarïa raent en ur bern kampionadou amatour en Enez Manhattan. Ar skipailh-mañ oa aze evit brudañ sevenadur Breizh er Bed Nevez, hag ur c'hiz vat eo ar vell-droad evit brudañ BZH NY, eme he frezidant yaouank Charles Kergaravat, eus ar Mor-Bihan ivez.
  
  Setu perak e oa daou glub mell-droad evit ar Vretoned e New York, adalek 2008 betek 2012 : ar Stade Breton, sponsorizet gant Tout Va Bien, hag ar Merlus de NY, aozet gant BZH New York. An hini kentañ oa brudet met war goshaat e oa, ha an eil a oa o kreskiñ.
  
  Kendeuzadur skipailh Stade Breton ha skipailh Merlus 
  E-Pad ar c'houlzad 2011/12 e cheñchas an traoù evit ar pobloù-se : divizet en doa Jean-Pierre Touchard ne oa ket ezhomm ken eus div gevredigezh vrezhonek en Aval Bras, setu e paouezas gant sponsorship 'Tout Va Bien. Evit ar wech diwezhañ e oa en em zegouezhet ganto tud Stade Breton e miz Mae 2012, ha netra ken da c'houde.
  
  E keit ma oa troc'het al liamm etre Tout va Bien ha Stade Breton 'oa aet kuit ar Merlus de NY evit kempenn ur skipailh mell-droad sikouret gant Stade Brestois 29, ur c'hlub a-vicher all eus Breiz-Izel. Laosket he deus BZH NY he roched Merlus evit hini SB29.
  
  Goude-se e voe krouet ur skipailh nevez gant tud eus Stade Breton ha re eus Merlus de NY, anvet Stade Brestois NY bremañ. Bremañ e c'hall BZH NY brudañ Breizh hag ar sevenadur keltiek e New York.
  
  Da skouer e vez aozet bep bloaz ar Celtic Cup gant Scotch NY ha Welsh NY a-wechoù, ha sur avat gant Irish Network. Ne vez ket aes gounit enep tud Iwerzhon gwech ebet, abalamour d’o Fighting Spirit. Ha da echuiñ ivez ez eus un emglev gant bigi a Vro-C'hall : ma teufent da New York e c’hoarifent un abadenn mell-droad enepto.
  
   SB NY hiziv an deiz 
  Netra brasoc'h zo bet gounezet gant ar Vretoned eus New York abaoe o c'hrouidigezh e 2008, e-keit ma oa bet Stade Breton o c’hoari e tro-serr an NY State Cup, ar c'hlub istorel aet da get e 2012. Hogen, klask a raint kentoc'h tapout ar maout en Urban Soccer pe er YMCA Championship'' a-raok fin ar bloaz 2013 ha kastizañ paotred Iwerzhon evel e bloazhioù 2009, 2010, 2011 ha 2012.
  
  Skipailh 2012
  
  Pennadoù kar
  
  Liammoù diavaez 
  
  Stad Brest
  
  Notennoù
  
  New York
  Brest
  Kluboù mell-droad Breizh